7. jaanuar

7. jaanuar on Gregoriuse kalendri seitsmes päev. Juliuse kalendri järgi 25. detsember (1901–2099).

 Sündmused 
Eestis
 1525 – reformatsiooniaegsed rahutused: Tartus rüüstati suurt osa kõikidest all-linna kirikutest ja kloostritest.
 1919 – Vabadussõjas algas Viru rindel Rahvaväe pealetung: 9. jaanuaril vabastati Tapa, 12. jaanuaril Rakvere.
 1922 – Pariisis sõlmiti Eesti-Prantsuse kaubandusleping.
 1925 – Eesti Spordilehes avaldati Eesti suurima sportlase valimise tulemused. Suurimaks sportlaseks sai kümnevõistleja Aleksander Klumberg, järgnesid maadleja Eduard Pütsep, jooksja Jüri Lossman, tõstja Alfred Neuland, maadleja Georg Lurich, kergejõustiklane ja tõstja Harald Tammer, jalgpallur August Lass, kergejõustiklased Valter Ever ja Johannes Villemson ning jalgpallur Harald Kaarmann.ESBL veebis  (vaadatud 29.12.2014)
   1925 – valitsus otsustas panna kindralkuberneri kohuste täitmise siseministri peale.http://www.ra.ee/dgs/_purl.php?shc=ERA.31.2.24:16
 1929 – Tallinna saabus Riigipäeva esimees Paul Löbe.
 1932 – Tallinna Kalevi käsipallimeeskond alustas kuu aega kestnud Euroopa võistlusturneed, mille jooksul peeti 14 korvpalli- ja 6 võrkpallikohtumist; võiduskooriks jäi 9:5.
 1936 – Meierite Koja elluviimise komitee pidas oma esimese koosoleku.
 1938 – olümpiavõitja Kristjan Palusalu sai maadlustreeningul raskelt vigastada: Osvald Froomani vastu ristvöövõtet kasutades nihestas ta õlaliigest.
 1938 – lõppes Hastingsi maleturniir, kus Paul Keres sai 6,5 punktiga teise koha.
1962 – Tallinnas toimusid Komsomoli-nimelisel staadionil Eesti esimesed võistlused kardisõidus.
1991 – Tallinnas Tõnismäel avati mälestussammas Paul Keresele.
 1994 – valitsus määras Paldiskisse oma eriesindaja Jüri Tiku.
 2016 – Narvas Puškini tänaval avati mälestusmärk Paul Keresele.ФОТО: в Нарве открыли памятник Паулю Кересу, rus.err.ee 07.01.2016

Maailmas
 1558 – Prantsusmaa vallutas Calais', inglaste viimase tugipunkti mandril.
 1566 – Rooma paavstiks sai Pius V (Antonio Michele Ghislieri) (1504–1572)
 1608 – tuli tegi maatasa Jamestowni Virginias.
 1610 – Galileo Galilei vaatles esimest korda nelja Jupiteri kaaslast, mida hakati nimetama Galileo kuudeks.
 1663 – algas Hollandi võim Malabari rannikul.
 1782 – Philadelphias alustas tegevust Robert Morrise eestvõtmisel asutatud Bank of North America – esimene kaasaegne pank Ameerika Ühendriikides.
 1795 – Poola inkorporeeriti Venemaa koosseisu, toimus kolmas Poola jagamine. Leedu Suurvürstiriik liideti Venemaaga, mille keiser sai tiitli Leedu suurvürst.
 1797 – Reggio Emilias toimunud Tsispadaani vabariigi kongressil kinnitati riigilipuks horisontaalne trikoloor, mille värvid võeti hiljem kasutusele Itaalia vertikaalsel trikolooril.
 1894 – William Kennedy Dickson sai filmilindi patendi.
 1919 – Tšernogoorias algas Jõuluülestõus Serbia okupatsiooni vastu.
 1940 – Talvesõda: lõppes Raate tee lahing, milles Soome võitis Nõukogude Liidu vägesid.
 1968 – startis USA Kuu-uurimisprogrammi Surveyor viimane kuukulgur Surveyor 7.
 2015 – Charlie Hebdo tulistamine: kaks relvastatud meest tungisid Pariisis satiiriajakirja Charlie Hebdo toimetusehoonesse ja lasid seal maha 12 inimest.

 Sündinud 

 1502 – Gregorius XIII, paavst, kalendrireformija
 1745 – Jacques-Étienne Montgolfier, prantsuse paberivabrikant, õhupalli loojaid
 1800 – Millard Fillmore, USA 13. president 1850–1853
 1845 – Ludwig III, Baieri printsregent ja kuningas
 1884 – Johannes Bauer, Eesti diplomaat
 1887 – Oskar Luts, eesti kirjanik
 1916 – Paul Keres, eesti maletaja
 1925 – Gerald Durrell, inglise looduseuurija ja kirjanik
 1929 – Jüri Müür, eesti filmilavastaja
 1934 – Charlie Jenkins, USA kergejõustiklane
 1938 – Patrick Roland John, Dominica peaminister (1974–1979)
 1941 – John Ernest Walker, inglise biokeemik, Nobeli keemiaauhind 1997
 1956 – David Caruso, USA filminäitleja
 1961 – Henry Laks, eesti laulja
 1964 – Nicolas Cage, USA filminäitleja
 1965 – Hannes Starkopf, eesti kujur
 1973 – Jonna Tervomaa, soome laulja
 1977 – Sofi Oksanen, soome kirjanik
 1980 – Hele Kõrve, eesti näitleja
 1982 – Priit Viks, eesti laskesuusataja
 1985 – Lewis Hamilton, Suurbritannia Vormel 1 sõitja

 Surnud 

 1655 – Innocentius X (Giovanni Battista Pamphili), Rooma paavst 1644–1655
 1936 – Gustav Rutopõld, eesti vaimulik
 1940 – Oskar Böthlingk, Pärnu Krediitpanga peadirektor
 1943 – Leonid Kolle, Eesti sõjaväelane
 1943 – Nikola Tesla, serbia päritolu leiutaja, elektri- ja mehaanikainsener ning füüsik, kes töötas Ameerika Ühendriikides
 1969 – Konstantin Tassa, Eesti kohtunik
 1989 – Hirohito, Jaapani keiser
 1996 – Elmar Salumaa, eesti usuteadlane ja vaimulik
 2011 – Helga Kurm, eesti pedagoogikateadlane
 2018 – France Gall, prantsuse laulja
 2024 – Jean-Marie Le Pen, Prantsusmaa poliitik

 Pühad 
 Nuudipäev
 Õigeusu kirikus Ristija Johannese mälestuspäev

 Nimepäev 
 Eestis – Hirvo, Kanut, Nuut, Susi

 Ilmarekordid 
 2015 – talve madalaim õhutemperatuur –20,7 °C (Väike-Maarjas)В Нарве зарегистрирован новый температурный рекорд этой зимы, Narvacity.ee, 06.01.2016
 2016 – talve madalaim õhutemperatuur –30,4 °C (Tarvastus)Сибирские морозы в Тарвасту: стрелка термометра упала ниже -30, prognoz.postimees.ee, 07.01.2016. Eelmine 2015.-2016. aasta talve rekord oli 6. jaanuaril.

 Viited 

Jaanuar 07